क्रोहैं बद्ध सामना बं’ज ऐ जित्थुआं दा दूर-दूर तगर नजर पुजदी ऐ। भ्याग लै ध्याड़ा चढ़दा तां अम्बर दागदा जां हिमाचल दियें मणि महेशे दियें चौटियें दे पिच्छुआं दा बुड़कदा-भुड़कदा औंदा शुगरु-जन लभदा ऐ ते सारै सम्त लालगी करी छोड़दा ऐ ते दूर-दूर बस्तियैं च लोक अपने जागतें गी न्होली न्होली बनजालन लगी पौंदे न “उट्ठो उट्ठो सामनै र चिलकां उठी आइयां।” घरोंदै बेल्लै बी चिलकां इय्यां गै रंग दसदियां, ते यश हुंदा गत गूंजन लगदा :-